 Ndị nọ nisi nchịkọta Mahadum dị na Ibadan ekwuola na onye nkuzi mahadum ahụ, Maazi Aminu Zubair, bụ onye nwụrụ nebe obibi ya dị nogige ụlọakwụkwọ ahụ egbughị onwe ya. Nke a ka ha kwuru dịka akụkọ na-arị ibe ya elu na onye nkuzi ahụ jiri aka ya were gbuo onwe ya.  Onye na-ahazi mgbasa ozi na Mahadum ahụ, Maazi Olatunji Oladejo, nọrọ ụbọchị Satọdee na Ibadan were kwuo na Zubair nwụrụ nihi ọkụ nke gbara nebe o bi. Ọ gara nihu were kwuo na ọ bụghị maka ọrụ nke ndị na-emenyụ ọkụ, ngalaba nke mahadum ahụ, ụlọ ahụ niile ga-abụ nke ọkụ ga-agbari.Ya bụ onye nkuzi nà-arụ ọrụ noge gara aga na ngalaba mgbakọ na mwepụ na Mahadum ahụ mana o tinyere akwụkwọ alụghịzim tupu ihe anya mmiri a emee.Ekele dịrị ndị na-akwụsị ọkụ ọgbụgba bụ ndị gbatara ọsọ enyemaka noge nụzọ Philipson bụ ebe o bi. Ma e wezụga nkea, ụlọ ahụ niile ga-abụ ihe ọkụ ga-agbatu.Site nobi ebere mahadum ahụ ka ha jiri hapụ ya ka ọ nọrọ nụlọ ndị ọrụ mahadum tutu ruo oge ọ ga-akwapụ.Ọ gaziri nihu were sị ka Chineke kasie ezinaụlọ ya na ndị ọ hapụrụ obi. 